CELEX: E2012P0005
Language: mt
Date: 2012-06-02 00:00:00
Title: Azzjoni ppreżentata fit- 2 ta' Ġunju 2012 minn Konkurrenten.no AS kontra l-Awtorità ta’ Sorveljanza tal-EFTA (Il-Każ E-5/12)

25.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 324/13
            
         Azzjoni ppreżentata fit-2 ta' Ġunju 2012 minn Konkurrenten.no AS kontra l-Awtorità ta’ Sorveljanza tal-EFTA
   (Il-Każ E-5/12)
   2012/C 324/11
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fit-2 ta' Ġunju 2012 minn Konkurrenten.no AS, irrappreżentata minn Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, in-Norveġja.
   Ir-Rikorrent jitlob lill-Qorti tal-EFTA sabiex:
   
               (1)
            
            
               Tannulla d-deċiżjoni kkontestata; kif ukoll
            
         
               (2)
            
            
               Tordna lill-konvenut u lil kwalunkwe intervenjent iħallsu l-ispejjeż.
            
         
      Il-kuntest ġuridiku u fattwali u l-eċċezzjonijiet ġuridiċi miġjuba bħala sostenn:
   
               —
            
            
               Ir-Rikorrent huwa kumpanija privata, inkorporata fin-Norveġja. Il-kumpanija hija attiva fis-suq tax-xarabanks reġjonali ekspress bejn ir-reġjuni tan-Nofsinhar u Ċentrali fin-Norveġja.
            
         
               —
            
            
               Ir-Rikorrent ifittex l-annullament tad-Deċiżjoni tal-ASE, kif innotifikat fil-5 ta’ April 2012, li tiċħad l-aċċess pubbliku għad-dikjarazzjoni kompluta tal-kontenut fil-Każ tal-ASE Nru 60510.
            
         
               —
            
            
               Ir-Rikorrent isostni li l-Awtorità tas-Sorveljanza tal-EFTA:
               
                           —
                        
                        
                           kisret l-Artikolu 2(1) tar-RAD u l-Artikolu 4(2) tar-RAD billi rrifjutat li tiżvela dikjarazzjoni kompluta ta’ kontenut ta’ fajl; kif ukoll
                        
                     
                           —
                        
                        
                           kisret l-Artikolu 16 tal-SCA safejn id-deċiżjoni kkontestata naqset milli tagħti r-raġunijiet.